CELEX: 32012D0041
Language: et
Date: 2012-01-23 00:00:00
Title: 2012/41/EL: Nõukogu otsus, 23. jaanuar 2012 , EMP Ühiskomitees võetava Euroopa Liidu seisukoha kohta seoses EMP lepingu kaubaveoga seotud kontrollimiste ja formaalsuste lihtsustamist käsitleva protokolli nr 10 IIa peatüki rakendamise jälgimisega tegeleva ühise töörühma loomise ja selle töökorra kindlaksmääramisega

27.1.2012   
            
            
               ET
            
            
               Euroopa Liidu Teataja
            
            
               L 24/1
            
         NÕUKOGU OTSUS,
   23. jaanuar 2012,
   EMP Ühiskomitees võetava Euroopa Liidu seisukoha kohta seoses EMP lepingu kaubaveoga seotud kontrollimiste ja formaalsuste lihtsustamist käsitleva protokolli nr 10 IIa peatüki rakendamise jälgimisega tegeleva ühise töörühma loomise ja selle töökorra kindlaksmääramisega
   (2012/41/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eelkõige selle artiklit 114, artikli 207 lõiget 2 ja artikli 218 lõiget 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakenduskorra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Lepingu protokolli nr 10 muudeti EMP Ühiskomitee 30. juuni 2009. aasta otsusega nr 76/2009, (2) eesmärgiga lisada tolli turvameetmeid käsitlev IIa peatükk.
            
         
               (2)
            
            
               Protokolli nr 10 artiklis 9b sätestatakse, et lepinguosalised loobuvad tolli turvameetmete kohaldamisest kahepoolse kaubanduse korraldamisel, tingimusel et nende territooriumidel on tolliturvalisuse tase võrdväärne.
            
         
               (3)
            
            
               Protokolli nr 10 artiklis 9f sätestatakse samuti, et EMP Ühiskomitee kehtestab eeskirjad, mis võimaldavad lepinguosalistel tagada nimetatud protokolli IIa peatüki rakendamise jälgimise ning kontrollida, kas IIa peatüki ning nimetatud protokolli I ja II lisa sätteid järgitakse,
            
         ON VASTU VÕTNUD KÄESOLEVA OTSUSE:
   Artikkel 1
   EMP Ühiskomitees võetav liidu seisukoht EMP lepingu kaubaveoga seotud kontrollimiste ja formaalsuste lihtsustamist käsitleva protokolli nr 10 IIa peatüki rakendamise jälgimisega tegeleva ühise töörühma loomise ja selle töökorra kindlaksmääramise kohta tugineb käesolevale otsusele lisatud EMP Ühiskomitee otsuse eelnõule.
   Artikkel 2
   Käesolev otsus jõustub selle vastuvõtmise päeval.
   
      Brüssel, 23. jaanuar 2012
      
         
            Nõukogu nimel
         
         
            eesistuja
         
         M. GJERSKOV
      
   
   
      (1)  EÜT L 305, 30.11.1994, lk 6.
   
      (2)  ELT L 232, 3.9.2009, lk 40.
   
      EELNÕU
      EMP ÜHISKOMITEE OTSUS nr …/2011,
      …,
      millega luuakse EMP lepingu kaubaveoga seotud kontrollimiste ja formaalsuste lihtsustamist käsitleva protokolli nr 10 IIa peatüki rakendamise jälgimisega tegelev ühine töörühm ja määratakse kindlaks selle töökord
      EMP ÜHISKOMITEE,
      võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga („EMP leping”), eriti selle artiklit 92 ja artikli 94 lõiget 3 ning EMP lepingu protokolli nr 10 artikli 9f lõiget 1,
      ning arvestades järgmist:
      
                  (1)
               
               
                  EMP lepingu protokolli nr 10 on muudetud EMP Ühiskomitee 30. juuni 2009. aasta otsusega nr 76/2009, (1) eesmärgiga lisada tolli turvameetmeid käsitlev IIa peatükk.
               
            
                  (2)
               
               
                  Protokolli nr 10 artiklis 9b sätestatakse, et lepinguosalised loobuvad tolli turvameetmete kohaldamisest kahepoolse kaubanduse korraldamisel, tingimusel et nende territooriumidel on tolliturvalisuse tase samaväärne.
               
            
                  (3)
               
               
                  Protokolli nr 10 artiklis 9f sätestatakse samuti, et EMP Ühiskomitee kehtestab eeskirjad, mis võimaldavad lepinguosalistel tagada nimetatud protokolli IIa peatüki rakendamise jälgimise ning kontrollida, kas IIa peatüki ning nimetatud protokolli I ja II lisa sätteid järgitakse,
               
            ON VASTU VÕTNUD KÄESOLEVA OTSUSE:
      Artikkel 1
      1.   Käesolevaga luuakse tolli turvameetmete ühine töörühm („töörühm”), eesmärgiga tagada EMP lepingu protokolli nr 10 IIa peatüki tolli turvameetmeid käsitlevate sätete rakendamise jälgimine ja kontrollida, kas IIa peatüki ning nimetatud protokolli I ja II lisa sätteid järgitakse.
      2.   Töörühm tegutseb vastavalt käesoleva otsuse lisas täpsustatud töökorrale.
      3.   Töörühm annab aru ühiskomitee kaupade vaba liikumisega tegelevale I allkomiteele, nagu on osutatud EMP Ühiskomitee töökorra artikli 15 lõike 1 punktis a (2).
      Artikkel 2
      Käesolev otsus jõustub …, tingimusel et EMP Ühiskomiteele on esitatud kõik lepingu artikli 103 lõike 1 kohased teated (3).
      Artikkel 3
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, …
         
            
               EMP Ühiskomitee nimel
            
            
                eesistuja
            
            
               EMP Ühiskomitee sekretärid
            
         
      
      
         (1)  ELT L 232, 3.9.2009, lk 40.
      
         (2)  EMP Ühiskomitee otsus nr 1/94, 8. veebruar 1994, millega võetakse vastu EMP Ühiskomitee töökord (EÜT L 85, 30.3.1994, lk 60).
      
         (3)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]
      
         LISA
         EMP Ühiskomitee otsuse nr …/2011
         
            TOLLI TURVAMEETMETE ÜHISE TÖÖRÜHMA TÖÖKORD
         
         Artikkel 1
         Koosseis
         Töörühm koosneb Euroopa Liidu esindajatest, EFTA riikide esindajatest ja Euroopa Liidu liikmesriikide esindajatest.
         Artikkel 2
         Ülesanded
         1.   Töörühm hindab lepinguosaliste õigusaktides määratletud tolli turvameetmete samaväärsust. Eelkõige jälgitakse saabumis- ja väljumiseelseid deklaratsioone, turvalisusega seotud tollikontrolle ja riskijuhtimist ning volitatud ettevõtjaid käsitlevate õigusaktide rakendamist. Töörühm vahetab samuti teavet asjaomaste õigusaktide muudatuste kohta.
         2.   Töörühm arutab protokolli nr 10 IIa peatüki vajalikke tehnilisi muudatusi.
         3.   Lepinguosalise taotlusel korraldab töörühm konkreetse küsimuse arutamiseks eksperdirühma kohtumise. Töörühm vaatab samuti läbi lepinguosaliste haldusmenetlused. Sellise läbivaatuse tegemiseks võib töörühm leppida kokku kohapealsete kontrollide korraldamise.
         4.   Lepinguosalise taotlusel analüüsib töörühm iga küsimust, mida peab oluliseks protokolli nr 10 IIa peatükis määratletud tolli turvameetmete rakendamisel.
         Artikkel 3
         Eesistujad
         Töörühmade koosolekuid juhatab iga kuue kuu järel kordamööda kas Euroopa Liidu esindaja või esindaja ühest EFTA riigist, kelle suhtes kohaldatakse protokolli nr 10 IIa peatükki.
         Artikkel 4
         Koosolekud
         1.   Töörühm kohtub regulaarselt vähemalt kord aastas.
         2.   Koosolekud toimuvad Brüsselis või töörühma eesistuja määratud kohas.
         3.   Töörühma koosolekud kutsub kokku eesistuja. Artiklis 1 osutatud osalejatele saadetakse koosolekukutsed vähemalt 10 tööpäeva enne koosolekut. Kiireloomuliste küsimuste korral võidakse kutsed saata lühema etteteatamisega.
         4.   Töörühma töökeel on inglise keel.
         5.   Koosolekud on kinnised, kui ei lepita kokku teisiti.
         Artikkel 5
         Päevakord
         1.   Eesistuja koostab iga koosoleku jaoks päevakorra eelnõu. Artiklis 1 osutatud osalejatele saadetakse päevakorra eelnõu vähemalt 10 tööpäeva enne koosolekut.
         2.   Lepinguosalised võivad taotleda päevakorrapunkti lisamist kas esitades eesistujale kirjaliku taotluse või enne päevakorra vastuvõtmist koosoleku päeval.
         Artikkel 6
         Koosoleku protokoll
         1.   Töörühma iga koosoleku protokoll koostatakse eesistuja vastutusel. Protokolli märgitakse iga päevakorrapunkti kohta töörühma soovitused ja/või järeldused.
         2.   Protokolli projekt saadetakse igale lepinguosalisele ja selle kinnitamises lepitakse kokku 20 tööpäeva jooksul pärast koosolekut.
         Artikkel 7
         Kulud
         Lepinguosaliste esindajad ja Euroopa Liidu liikmesriikide tolliasutuste eksperdid katavad kõik töörühma koosolekul osalemisega tekkivad kulud.